text: [{"text_idx": "#000000", "text": "Na Website ni iVakadinadina i Jiova"}, {"text_idx": "#000002", "text": "Veika Vakasaenisi & na iVolatabu"}, {"text_idx": "#000006", "text": "O via wilika na ulutaga qo ena vosa %?"}, {"text_idx": "#000007", "text": "E kaya na 1 Joni 2:17: \u201cSa takali tiko yani na vuravura kei na kena gagadre.\u201d Na \u201cvuravura\u201d cava qori? Ena takali vakacava? Ena gauna cava?"}, {"text_idx": "#000008", "text": "Na \u201cvuravura\u201d cava ena yaco na kena icavacava?"}, {"text_idx": "#000009", "text": "Ni laurai ena vuravura qori ni tiko na kena \u201cgagadre\u201d qai cata na Kalou, e macala kina ni sega ni vakaibalebaletaki tiko ina vuravura qele. Ia e dusi ira na kawatamata era sega ni vakarorogo vua na Kalou, era kena meca. (Jemesa 4:4) Era na \u201clewai mera rusa tawamudu.\u201d (2 Cesalonaika 1:7-9) O ira ga na talairawarawa vei Jisu Karisito nira \u201csega ni vakavuravura\u201d era na rawata na bula tawamudu.\u2014Joni 15:19."}, {"text_idx": "#000010", "text": "E kaya kina na 1 Joni 2:17: O \u201ckoya e cakava na loma ni Kalou ena tu ga me sega ni mudu.\u201d Ena rawa kina ni nuitaka na bula tawamudu ena vuravura qo, me vaka e kaya na Same 37:29: \u201cO ira na yalododonu era na taukena na vuravura, era na qai bula tawamudu kina.\u201d"}, {"text_idx": "#000011", "text": "\u201cNi kua ni lomani vuravura se na ka e tu e vuravura. O koya e lomani vuravura, ena sega ni lomani koya o Tamada.\u201d\u20141 Joni 2:15."}, {"text_idx": "#000012", "text": "Ena yaco vakacava na icavacava kei vuravura?"}, {"text_idx": "#000013", "text": "E wase vakarua na ka ena yaco. Kena imatai, ena vakarusa na Kalou na lotu lasu, e vakatokai me o \u201cPapiloni na Ka Levu,\u201d e vakatauvatani tiko kei na dua na yalewa saqamua. (Vakatakila 17:1-5; 18:8) E kaya na saqamua qo ni yalodina vua na Kalou, ia e dau tokoni ira na iliuliu vakapolitiki e vuravura. O ira sara ga na iliuliu qori era na qai vakarusai koya tale. \u201cEra na cata na saqamua, era na ravuti koya, era na vakaluvawaletaki koya, era na kania na lewena, ra qai vakamai koya vakadua ena bukawaqa.\u201d\u2014Vakatakila 17:16."}, {"text_idx": "#000014", "text": "Oti ena qai golevi ira na iliuliu vakapolitiki na Kalou\u2014o \u201cira na tui kei vuravura.\u201d Era na rusa kei ira na tamata ca ena \u201civalu ni siga levu ni Kalou Kaukaua Duadua,\u201d e vakatokai tale ga me o \u201cAmaketoni.\u201d\u2014Vakatakila 16:14, 16."}, {"text_idx": "#000015", "text": "\u201cMoni vakasaqarai Jiova, o kemuni kece na yalomalumalumu e vuravura . . . Moni vakasaqara na yalododonu, moni vakasaqara na yalomalumalumu. De oni na vuni kina ena siga ni cudru i Jiova.\u201d\u2014Sefanaia 2:3."}, {"text_idx": "#000017", "text": "Ena yaco na icavacava ena gauna era sa vakaroti oti kina e levu me baleta na Matanitu ni Kalou\u2014na matanitu qori ena sosomitaka na veiliutaki vakatamata. (Taniela 7:13, 14) E kaya o Jisu Karisito: \u201cEna vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.\u201d (Maciu 24:14) Na cakacaka vakavunau qori ena vakavotui kina na lewadodonu kei na loloma ni Kalou, e tiki tale ga ni \u201civakatakilakila\u201d e dusia tiko na icavacava. Era okati tale ga ena ivakatakilakila na ivalu e vuravura, uneune, dausiga kei na tauvimate.\u2014Maciu 24:3; Luke 21:10, 11."}, {"text_idx": "#000018", "text": "E tukuni ena iVolatabu na ituvaki ena yaco ena \u201ciotioti ni veisiga,\u201d e vakamacalataka tale ga na nodra itovo e levu. E tukuni kina: \u201cEna vakilai kina e levu na ka dredre. Nira na dau lomani ira ga na tamata, era na lomana na ilavo, . . . era na talaidredre vei ira nodra itubutubu, . . . era na sega ni lewa vinaka na yalodra, era na voravora, era na sega ni vinakata na ka e dodonu, . . . era na lomana ga na marau era sega ni lomana na Kalou.\u201d *\u20142 Timoci 3:1-5."}, {"text_idx": "#000019", "text": "Sa voleka ni \u201ctakali\u201d na vuravura ca eda bula tiko kina.\u20141 Joni 2:17"}, {"text_idx": "#000021", "text": "\u201cMo dou yadra tiko gona, ni dou sega ni kila na kena siga se na kena aua.\u201d\u2014Maciu 25:13."}, {"text_idx": "#000022", "text": "^ para. 14 Me ikuri ni vakamacala, raica na wase 9 ni ivola Na Cava Sara Mada e Kaya na iVolatabu? tabaka na iVakadinadina i Jiova. Sa tu tale ga ena ."}, {"text_idx": "#000023", "text": "Rawa ni o Wilika Tale ga"}, {"text_idx": "#000024", "text": "Na iValu Vakacava na Amaketoni?"}, {"text_idx": "#000025", "text": "E laurai ga vakadua ena iVolatabu na vosa Amaketoni, ia na kena itukutuku e vakamacalataki ena iVolatabu taucoko."}, {"text_idx": "#000027", "text": "O na bula vakacava? Vakacava o na maroroi iyaya se kumuna na veika vakayago mo vakarautaki iko kina ena siga ni veivakarusai?"}, {"text_idx": "#000028", "text": "O kila tiko ni veika e tukuna na iVolatabu me baleta na \u201cicavacava\u201d e itukutuku vinaka?"}, {"text_idx": "#000031", "text": "Se Yaga Tiko ga o Lotu?"}]